-“Цус ханах” гэдэг ямар учиртай юм бэ? -Би “Бодлын солбицол” сонинд “Тусгаар тогтнолын цайз” гэсэн жижиг өгүүлэл бичсэн юм. Аюулаас хамгаалах, прокурор, ардын хяналтын байгууллагыг устгах нь ардчилал огт биш, задгайрал, гэмт хэрэг гаарч, сахилга дэг журам улс орон даяар суларлаа, энэ нийгэм өвчиллөө, хүний муу цусыг ханаж, самнаж байж илаашруулдагийн адил нийгмийн муу цусыг ханаж, самнаж болно шүү дээ гэж нэгэн ахмад хүний ярьсныг өгүүлэлдээ тусгасан юм. Тэгээд л би “цус ханагч” болсон. Манай холбооны удирдлага ерөнхий сайд Бямбасүрэнтэй уулзаж, учрыг олох хүсэлт тавьсан юм. Бөөнөөр түүнтэй уулзахаар очлоо. Ерөнхий сайдад захидал илгээж, шүүхэд хандах учраа тайлбарлав. Тэрбээр уулзахаар очсон биднээс зөвхөн О.Дашбалбарыг хүлээн авч цаг орчим ярилцсан юм. Дашбалбар ерөнхий сайдад, “Та УИХ-ын чуулганы индэр дээрээс нөхөр Вагаш зүй бусаар гүтгэсэн” гэж алан ёсоор эсэргүүцэл илэрхийлсэн байна лээ. Манай холбоо 3 удаа улс төрийн цуглаан зохион байгуулж, Д.Бямбасүрэнгийн засгийн газрын үйл ажиллагааг ард түмэнд ойлгуулсан юм. Багш нарын, холбоочдын, барилгачдын, эмнэлгийн ажилчдын, тээвэрчдийн зэрэг мэргэжлийн олон нийтийн холбоод “281”-ийн холбооны үйл ажиллагааг санал нэгтэй дэмжиж нэгдсэн юм. Бидэнтэй эв нэгдлээ илэрхийлсэн хөдөлмөрчдийн захидал, цахилгаан хойно хойноосоо цуварсан. Сарын хугацаанд төв, орон нутгаас 1500 гаруй захидал хүлээж авсан юм. Эдүгээ манай архивт бий. Үүний хажуугаар эсэргүүцэж, гүтгэсэн захидлууд ч ирж байсан. -281-ийн холбооны үйл ажиллагаа цаашид хэрхэн өрнөсөн бэ? -Сонгуульд оролцохын тулд нам байгуулах хэрэгтэй болсон юм. Холбооны нийт гишүүний санал авахад бүгд “нам байгуулах нь зүйтэй” гэж үзлээ. Намын даргаар Төр, нийгэм судлалын академийн эрдэм шинжилгээний ажилтан Зориг, нарийн бичгийн даргаар Агваандоржийг сонгож баталлаа. О.Дашбалбар намын тэргүүлэгч гишүүн болж 281-ийн Холбооны тэргүүнээр Зундуйн Доржийг сонгосон юм. Миний нэрийг УИХ-ийн сонгуульд 26-р тойрог буюу Жасрай гуайтай нэг тойрогт УИХ-ын гишүүнд дэвшүүлсэн. Сонгуулийн дараа шинэ ерөнхий сайд нөхөр П.Жасрай манай холбоо, мэргэжлийн холбоодын удирдлагыг хүлээж авч 2 цаг гаруй ярилцсан юм. Хүн хэцүү цаг үед хувиа биш ард түмнээ бодож, өндөр хариуцлагатай ярвигтай албыг хашихаар аргагүйн эрхэнд хүлээж авч буйгаа хэлсэн. Холбоодын үйл ажиллагааг ойлгож, Монгол оронд улс төрийн тогтвортой байдал юу юунаас чухлыг тэмдэглээд, ард түмэн улстөржилтөөс уйдсан, ард түмний бодол санааг хүндэтгэдэггүй улс төрийн хүчин байж таарахгүй, хэрэв ийм хүчин байдаг юм бол тэр нь харгис хүчин болохыг анхааруулсан юм. Шинэ ерөнхий сайд дотооддоо 7 млрд төгрөгийн өрийн данстай, валютын данс нь цайчихсан, цаасан мөнгөний хомсдолд бүрмөсөн орчихсон, анх хэвлүүлж үйлдвэрлэсэн 3 млрд 20 сая төгрөг, мөнгөн зоос нь гүйлгээнд, гадаадад гараад алга болчихсон, жижиглэн худалдаалах үнэ 5.6 дахин өсчихсөн улс орныг өмнөх засгийн газраас хүлээж авсан юм. Санал бодлоо бичгээр өгөхийг биднээс хүээд, ерөнхий сайд П.Жасрай юуны өмнө ард түмнийг мах, гурил (1 хүнд жилд 110 кг ногдохоор бодож)-аар хангах, картын системээс салах, шатахуунаар суухгүй болгох, зах зээлд цэгцэрсэн зохион байгуулалттай орох, үүний тулд гашуун ч гэсэн “төгрөг”-өө хөрвөх чадалтай болгох зорилтыг шинэ засгийн газар дэвшүүлж буйг тайлбарлаж ярьсан юм. Ингээд шинэ засгийн газар улс орноо төвхнүүлэх амаргүй ажилд шилжиж орсон юмдаг. Шинэ засгийн газарт алдаа, оноо байсныг бүгд мэднэ. Амжилт